4. ΠΡΟΕΔΡΙΚΟΝ ΔΙΑΤΑΓΜΑ της 3/8 Μαρτ. 1932 Περί τυποποιήσεως του ερυθρού πεπέρεως Αλμωπίας, Εδέσσης και Γιαννιτσών Άρθρ.1.-Το μικτόν βάρος των σάκκων των περιεχόντων ερυθρόν πέπερι παραγωγής των περιφερειών των επαρχιών Αλμωπίας, Εδέσσης και Γιαννιτσών, προωρισμένον προς εμπορίαν, δέον να είναι είκοσι πέντε οκάδων, πεντήκοντα οκάδων και εβδομήκοντα πέντε οκάδων, άνευ τινός αντοχής. Η ποιότης των σάκκων ορίζεται δι’ αποφάσεως της επιτροπής του Κ.Γ.Ε.Π.Κ., εγκρινομένης υπό της γενικής διοικήσεως Μακεδονίας. Άρθρ.2.-Το ερυθρόν πέπερι παραγωγής των περιφερειών του προηγουμένου άρθρου υπάγεται εις τους εξής τρεις τύπους: 1)γλυκύν, 2)καυστικόν, και 3)ημίγλυκον. Άρθρ.3.-Οι κατά το άρθρ. 1 του παρόντος Δ/τος σάκκοι δέον να φέρωσιν εντύπως τα εξής σημεία: α)Εις το μέσον του άνω ημίσεως της μιας πλευράς των κύκλον, φέροντα ολίγον άνωθεν του κέντρου αυτού δένδρον πεπερέας και κάτωθεν αύτης τας λέξεις «έλεγχος Κ.Γ.Ε.Π.Κ.» γύρωθεν δε του δένδρου και των λέξεων τούτων τας λέξεις «ερυθρόν πέπεριν Καρατζόβης» εφόσον περιέχουσι προϊόν της περιφερείας της επαρχίας Αλμωπίας, «ερυθρόν πέπερι Εδέσσης τύπου Καρατζόβης», εφόσον περιέχουσι προϊόν της περιφερείας της επαρχίας Εδέσσης, και «ερυθρόν πέπερι Γιαννιτσών τύπου Καρατζόβης»,  Σελ. 900 150-110 εφόσον περιέχουσι προϊόν της περιφερείας της επαρχίας Γιαννιτσών. Κάτωθεν του ανωτέρω κύκλου τον τύπον του περιεχομένου προϊόντος και κάτωθεν αυτού το  μικτόν βάρος του σάκκου ως εξής: «Μικτοβαρές οκ. 25 ή 50 ή 75 BRUTO KGR. 32,025 ή 64,050 ή 95,075». Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 